2. ลักษณะการประกอบธุรกิจ

1.  ประวัติความเป็นมา

  ประวัติธุรกิจน้ำตาลของบริษัท น้ำตาลขอนแก่น จำกัด (มหาชน) เริ่มขึ้นเมื่อ พ.ศ.2488
  โดยกลุ่มนักธุรกิจชาวไทยเชื้อสายจีน 3 ตระกูล ได้ร่วมลงทุนก่อตั้งบริษัท กว้างสุ้นหลี จำกัด ขึ้น
  เพื่อดำเนินธุรกิจผลิตน้ำตาลทราย ซึ่งต่อมาธุรกิจในกลุ่มบริษัท กว้างสุ้นหลี
  ได้เติบโตและขยายฐานการผลิตอย่างต่อเนื่องโดยการซื้อและก่อสร้างโรงงานน้ำตาลเพิ่มเติมอีกหลายแห่ง
  เช่น โรงงานน้ำตาลธนบุรี (โรง 1, โรง 2, โรง 3) โรงงานน้ำตาลอ่างเวียน
  โรงงานน้ำตาลท่ามะกา โรงงานน้ำตาลนิวกรุงไทย และโรงงานน้ำตาลประจวบอุตสาหกรรม
  เป็นต้น

  ต่อมาในปี พ.ศ.2517 ได้เกิดการเปลี่ยนแปลงโดยปรับปรุงโครงสร้างผู้ถือหุ้น
  และโครงสร้างกลุ่มบริษัทใหม่ โดยมีคุณนันทา ชินธรรมมิตร์ เป็นประธานกลุ่มบริษัท และคุณชวลิต
  ชินธรรมมิตร์ เป็นกรรมการผู้จัดการ มีโรงงานน้ำตาลอยู่ภายใต้การบริหารอยู่ 3 โรงงาน ได้แก่
  บริษัท น้ำตาลท่ามะกา จำกัด บริษัท โรงงานน้ำตาลนิวกรุงไทย จำกัด ทั้งสองแห่งอยู่ที่กาญจนบุรี
  และบริษัท น้ำตาลนิวกว้างสุ้นหลี จำกัด อยู่ที่จังหวัดชลบุรี และในปี 2519
  ได้มีการจัดตั้งโรงงานน้ำตาลใหม่อีกแห่งที่จังหวัดขอนแก่น คือ บริษัท น้ำตาลขอนแก่น จำกัด
  ตั้งแต่นั้นมากลุ่มบริษัทได้มีการขยายการลงทุนในธุรกิจต่าง ๆ ที่เกี่ยวข้องกับธุรกิจน้ำตาล
  มาโดยตลอด เช่น บริษัท ไทยชูการ์ เทอร์มิเนิ้ล จำกัด (มหาชน) บริษัท เคเอสแอล
  เอ็กซ์ปอร์ตเทรดดิ้ง จำกัด บริษัท เคเอสแอล เรียลเอสเตท จำกัด เป็นต้น

  จนกระทั่งในปี พ.ศ. 2546 กลุ่มบริษัท ภายใต้การบริหารงานของคุณจำรูญ ชินธรรมมิตร์
  กรรมการผู้จัดการ และด้วยความเห็นชอบของผู้ถือหุ้นของแต่ละบริษัท
  ได้ทำการปรับปรุงโครงสร้างของบริษัทใหม่ จากเดิม
  ที่ผู้ถือหุ้นแต่ละกลุ่มเข้าไปถือหุ้นเป็นการส่วนตัวในบริษัทน้ำตาลแต่ละแห่ง
  เปลี่ยนเป็นการนำเอาบริษัท น้ำตาลขอนแก่น จำกัด เป็นบริษัทโฮลดิ้ง
  เข้าไปถือหุ้นในบริษัทน้ำตาล และบริษัทอื่น ๆ ที่เกี่ยวข้องแทน
  ส่วนผู้ถือหุ้นเดิมเกือบทั้งหมดเข้าไปถือหุ้นที่บริษัท น้ำตาลขอนแก่น จำกัด แต่เพียงแห่งเดียว
  และในปี พ.ศ. 2547 บริษัท น้ำตาลขอนแก่น จำกัด ได้จดทะเบียนแปรสภาพเป็นบริษัทมหาชน
  และได้เพิ่มทุนจดทะเบียน เพื่อนำหุ้นเพิ่มทุนส่วนหนึ่งไปเสนอขายให้แก่บุคคลทั่วไป
  พร้อมกับจดทะเบียนในตลาดหลักทรัพย์แห่งประเทศไทย ในเดือนกุมภาพันธ์ 2548
  โดยวัตถุประสงค์ของการระดมทุนส่วนหนึ่ง เกิดจากการนำเงินทุนไปลงทุนในโครงการต่อยอดต่าง
  ๆ เช่น โครงการโรงงานผลิตเอทานอล โครงการโรงงานผลิตปุ๋ย และโครงการโรงไฟฟ้า
  เงินที่เหลือจากการระดมทุนจะเป็นเงินทุนหมุนเวียนภายในบริษัท

  นอกจากนี้ ในปี พ.ศ. 2549 ภายหลังจากที่โครงการต่าง ๆ ที่บริษัทวางแผนไว้
  ได้ดำเนินการไปด้วยดี ทางบริษัทจึงได้ประกาศโครงการลงทุนเพิ่มอีก 2 โครงการได้แก่
  โครงการปลูกอ้อยและสร้างโรงงานน้ำตาลที่ประเทศลาว
  และโครงการปลูกอ้อยและสร้างโรงงานน้ำตาลที่ประเทศกัมพูชา
  ซึ่งจะการดำเนินการเชิงพาณิชย์ในปี 2553

  นอกจากนี้ จากการที่บริษัทได้รับใบอนุญาตในหลักการให้ย้ายและขยายโรงงานน้ำตาล 2 แห่ง
  และใบอนุญาตในการก่อสร้างโรงงานเอทานอล 2 แห่ง ในปี 2551
  บริษัทได้ตัดสินใจลงทุนในโครงการเพิ่ม 1 โครงการ คือ โครงการพลังงานทดแทนที่บ่อพลอย
  ซึ่งจะประกอบด้วย โครงการย่อยต่อเนื่อง 4 โครงการ อันได้แก่
  โครงการย้ายและขยายกำลังการผลิตโรงงานน้ำตาล จากอำเภอท่ามะกา มาที่อำเภอบ่อพลอย
  และขยายกำลังการผลิตเป็น 32,000 ตันต่อวัน โครงการลงทุนโรงงานผลิตเอทานอล
  ที่กำลังการผลิต 200,000 ลิตรต่อวัน โครงการโรงผลิตกระแสไฟฟ้าขนาด 90 MW
  และโครงการโรงงานผลิตปุ๋ยชีวภาพ โดยคาดว่าบริษัทจะเริ่มรับรู้รายได้จากโครงการในปี 2553

  ส่วนใบอนุญาตที่เหลือ ทางบริษัทอยู่ระหว่างการศึกษาในรายละเอียด
  ซึ่งทางบริษัทจะแจ้งให้ทราบต่อไป โดยบริษัทได้คำนึงถึงสภาพคล่องของบริษัทในอนาคต
  และปัจจัยต่าง ๆ ทางด้านเศรษฐกิจ ประกอบการตัดสินใจลงทุนโครงการในอนาคตต่อไป

ภาพรวมการประกอบธุรกิจของกลุ่มบริษัท

บริษัท น้ำตาลขอนแก่น จำกัด (มหาชน) และบริษัทย่อย ภายใต้กลุ่ม เค เอส แอล
เป็นกลุ่มบริษัทผู้ผลิตและจำหน่ายน้ำตาลทรายใหญ่เป็นอันดับ 4 ของประเทศไทย
โดยกลุ่มบริษัทมีโรงงานน้ำตาลที่อยู่ภายใต้กลุ่มธุรกิจทั้งหมด 4 โรง โดยแบ่งสายการผลิตออกเป็น 3
ภาค ดังนี้

1.  ภาคตะวันออกเฉียงเหนือ แถบจังหวัดขอนแก่น มี 1 โรงงาน ได้แก่ บริษัท น้ำตาลขอนแก่น
    จำกัด (มหาชน)

2.  ภาคกลาง แถบจังหวัดกาญจนบุรี มี 2 โรงงาน ได้แก่ บริษัท โรงงานน้ำตาลนิวกรุงไทย
    จำกัด และ บริษัท น้ำตาลท่ามะกา จำกัด

3.  ภาคตะวันออกมี 1 โรงงาน คือ บริษัท น้ำตาลนิวกว้างสุ้นหลี จำกัด

ผลิตภัณฑ์ที่ทางบริษัท น้ำตาลขอนแก่น จำกัด (มหาชน) และบริษัทย่อยผลิต
จะประกอบด้วยผลิตภัณฑ์หลักที่เป็นน้ำตาลทราย ซึ่งสามารถจำแนกประเภทได้ 4 ประเภท คือ
น้ำตาลทรายดิบ (Raw Sugar), น้ำตาลทรายดิบคุณภาพสูง (High Pol Sugar),
น้ำตาลทรายขาว (White Sugar) และน้ำตาลทรายขาวบริสุทธิ์ (Refined Sugar)
และผลิตภัณฑ์เสริมที่เกี่ยวเนื่องที่ได้จากกระบวนการผลิตน้ำตาลทรายอีก เช่น กากน้ำตาล
(Molasses) กากอ้อย (Bagasses) และกากหม้อกรอง (Filter Cake)
โดยบริษัทได้ขยายการลงทุนต่อยอดจากกระบวนการผลิตน้ำตาล เพื่อสร้างมูลค่าเพิ่ม
(ดังแสดงในแผนภาพที่ 2.1) คือ

(1) โรงงานผลิตเอทานอล ซึ่งใช้ผสมกับน้ำมัน เป็นเชื้อเพลิงสำหรับรถยนต์ ใช้วัตถุดิบคือ
    กากน้ำตาล และน้ำอ้อย

  โดยโครงการพลังงานทดแทนบ่อพลอยจะมีก๊าซชีวภาพที่ได้จากกระบวนการบำบัดน้ำเสียเพื่อส่งเป็นเชื้อเพลิงใน
  การผลิตกระแสไฟฟ้า

(2) โรงงานผลิตปุ๋ยชีวภาพ ใช้วัตถุดิบที่เป็นของเสียจากกระบวนการผลิตน้ำตาล (กากหม้อกรอง)
    และน้ำเสียที่มาจากกระบวนการผลิตเอทานอล

(3) โรงไฟฟ้า ใช้วัตถุดิบที่เป็นของเสียจากกระบวนการผลิตน้ำตาล (กากอ้อย)
    และก๊าซชีวภาพที่ได้จากกระบวนการบำบัดน้ำเสียของโรงงานเอทานอล
    เป็นเชื้อเพลิงในการผลิตกระแสไฟฟ้า และพลังไอน้ำขาย

Chart 2.1 : The Relation between KSL Existing Sugar Production and KSL
Future Value Added Project

[]

ณ วันที่ 31 ตุลาคม 2552 บริษัท น้ำตาลขอนแก่น จำกัด (มหาชน) และบริษัทย่อย
มีการลงทุนในบริษัทย่อยและบริษัทร่วมรวม 15 บริษัทโดยมีรายละเอียดดังนี้

+--------------------------+----------+-------+------------------------+
| ชื่อบริษัท/จำกัด              | ท        | สัดส่วน | ประเภทของธุรกิจ          |
|                          | ุนชำระแล้ว |       |                        |
|                          | (ล้านบาท) | กา    |                        |
|                          |          | รลงทุน |                        |
+--------------------------+----------+-------+------------------------+
| ธุรกิจน้ำตาล                |          |       |                        |
+--------------------------+----------+-------+------------------------+
| บริษัท น้ำตาลท่ามะกา จำกัด    | 600.0    | 9     | ผลิตและจำหน่ายน้ำตาลทราย  |
|                          |          | 0.21% |                        |
+--------------------------+----------+-------+------------------------+
| บริษัท โรงงานน้ำตาลนิวกรุงไทย | 604.4    | 9     | ผลิตและจำหน่ายน้ำตาลทราย  |
| จำกัด                     |          | 3.01% |                        |
+--------------------------+----------+-------+------------------------+
| บริษัท น้ำตาลนิวกว้างสุ้นหลี     | 500.0    | 9     | ผลิตและจำหน่ายน้ำตาลทราย  |
| จำกัด                     |          | 8.61% |                        |
+--------------------------+----------+-------+------------------------+
| บริษัท น้ำตาลสะหวันนะเขต     | 351.1    | 9     | เพา                    |
| จำกัด                     |          | 7.00% | ะปลูกอ้อยและผลิตน้ำตาลที่ลาว |
+--------------------------+----------+-------+------------------------+
| Koh Kong Plantation Co., | 553.905  | 5     | เพาะปลูกอ้อยที่เกาะกง      |
| Ltd*                     |          | 0.00% | กัมพูชา                  |
+--------------------------+----------+-------+------------------------+
| Koh Kong Sugar Industry  | 798.9    | 5     | ผลิตน้ำตาลที่เกาะกง กัมพูชา  |
| Co., Ltd                 |          | 0.00% |                        |
+--------------------------+----------+-------+------------------------+
| ธุรกิจสนับสนุน               |          |       |                        |
+--------------------------+----------+-------+------------------------+
| บริษัท ไทยชูการ์ เทอร์มินัล     | 132.0    | 2     | ท่าเรือ ให้เช่าคลังสินค้า     |
| จำกัด (มหาชน)**           |          | 3.82% | และอสังหาริมทรัพย์ ผลิต     |
|                          |          |       | จำหน่ายแป้งสาลี           |
+--------------------------+----------+-------+------------------------+
| บริษัท เค เอส แอล          | 20.0     | 7     | บริษัทรับอนุญาตส่งออกน้ำตาล  |
| เอ็กซ์ปอร์ตเทรดดิ้ง จำกัด      |          | 9.11% |                        |
+--------------------------+----------+-------+------------------------+
| บริษัท เค เอส แอล การเกษตร | 270.0    | 10    | เพาะปลูก                |
| จำกัด                     |          | 0.00% | และส่งเสริมการเพาะปลูกอ้อย |
+--------------------------+----------+-------+------------------------+
| บริษัท วินน์ อิน เทรดดิ้ง จำกัด  | 34.15    | 10    | ธุรก                    |
|                          |          | 0.00% | ิจซื้อมาขายไปและให้คำปรึกษา |
+--------------------------+----------+-------+------------------------+
| ธุรกิจพลังงานและสารเคมี      |          |       |                        |
+--------------------------+----------+-------+------------------------+
| บริษัท ขอนแก่น แอลกอฮอล์     | 551.5    | 10    | ผลิตเอทานอล             |
| จำกัด                     |          | 0.00% |                        |
+--------------------------+----------+-------+------------------------+
| บริษัท โรงไฟฟ้าน้ำตาลขอนแก่น  | 800.0    | 10    | โรงไฟฟ้าขนาดเล็ก (SPP)   |
| จำกัด                     |          | 0.00% |                        |
+--------------------------+----------+-------+------------------------+
| บริษัท เค เอส แอล เคมี จำกัด | 7.5      | 10    | นำเข้าและจำหน่ายเคมีภัณฑ์   |
|                          |          | 0.00% |                        |
+--------------------------+----------+-------+------------------------+
| ธุรกิจอื่นๆ                  |          |       |                        |
+--------------------------+----------+-------+------------------------+
| บริษัท เค เอส แอล เรียล     | 140.0    | 8     | พัฒนาอสังหาริมทรัพ         |
| เอสเตท จำกัด              |          | 0.31% | ย์และเป็นศูนย์ฝึกอบรมของกลุ่ม |
+--------------------------+----------+-------+------------------------+
| บริษัท แชมเปี้ยน เฟอร์เมนเตชั่น | 200.0    | 3     | ร่วมลงทุนกับกลุ่มพันธมิตร     |
| จำกัด                     |          | 2.50% | โดยเข้าไปถือหุ้นร้อยละ 60   |
|                          |          |       | ในบริษัท จันทบุรี สตาร์ช     |
|                          |          |       | จำกัด                   |
|                          |          |       | ซึ่งเป็นโร                |
|                          |          |       | งงานผลิตแป้งจากมันสำปะหลัง |
+--------------------------+----------+-------+------------------------+

หมายเหตุ

* ถือทางอ้อมผ่าน บริษัท วินน์ อิน เทรดดิ้ง จำกัด

** อย่างไรก็ตาม ในบริษัท ไทยชูการ์ เทอร์มิเนิ้ล จำกัด (มหาชน)
บริษัทย่อยซึ่งเป็นบริษัทจดทะเบียนในตลาดหลักทรัพย์แห่งทรัพย์ ชื่อย่อ TSTE มีบริษัทย่อยของบริษัท
ไทยชูการ์ เทอร์มินัล จำกัด (มหาชน) อีก 5 บริษัท ได้แก่

บริษัท ที เอส จี แอสเซ็ท จำกัด ทำธุรกิจให้เช่าอสังหาริมทรัพย์ ถือหุ้นโดย TSTE 79.78%

บริษัท ที เอส จี พรอพเพอร์ตี้ จำกัด ทำธุรกิจซื้อ-ขาย ให้เช่า และพัฒนาอสังหาริมทรัพย์
ถือหุ้นโดย TSTE 94.31%

บริษัท ที เอส ฟลาวมิลล์ จำกัด ทำธุรกิจให้เช่าอสังหาริมทรัพย์ และธุรกิจผลิตแป้งสาลี ถือหุ้นโดย
TSTE 98.82%

บริษัท ที เอส คลังสินค้า จำกัด ทำธุรกิจรับฝากและขนถ่ายสินค้า ถือหุ้นโดย TSTE 64.13%

บริษัท ที เอส ขนส่งและโลจิสติกส์ จำกัด ทำธุรกิจให้บริการขนส่ง บริการรักษาความปลอดภัย
และโรงงานผลิตถุงกระสอบพลาสติก ถือหุ้นโดย TSTE 85.90%

รายละเอียดสามารถดูได้จากข้อมูลบริษัทจดทะเบียน บริษัท ไทยชูการ์ เทอร์มิเนิ้ล จำกัด
(มหาชน)(TSTE)

โครงสร้างการถือหุ้นของบริษัทในกลุ่ม ณ. 31 ตุลาคม 2552 ดังนี้

[]

บริษัทมีบริษัทย่อยและบริษัทร่วมโดยมีรายละเอียดสามารถจำแนกตามประเภทของธุรกิจได้ดังนี้

ธุรกิจน้ำตาล

บริษัท น้ำตาลขอนแก่น จำกัด (มหาชน)

เป็นบริษัทผลิตและจำหน่ายน้ำตาลและผลพลอยได้อื่น ๆ โรงงานตั้งอยู่ที่อำเภอ น้ำพอง
จังหวัดขอนแก่น สามารถหีบอ้อยได้ที่ 28,000 ตันอ้อย / วัน
โรงงานสามารถผลิตได้ทั้งน้ำตาลทรายดิบ น้ำตาลไฮโพล น้ำตาลทรายขาว
และน้ำตาลทรายขาวบริสุทธิ์

บริษัท น้ำตาลท่ามะกา จำกัด

เป็นบริษัทผลิตและจำหน่ายน้ำตาลทรายและผลพลอยได้อื่น ๆ โรงงานตั้งอยู่ที่ อำเภอท่ามะกา
จังหวัดกาญจนบุรี สามารถหีบอ้อยได้ที่ 20,000 ตันอ้อย / วัน
โรงงานสามารถผลิตได้ทั้งน้ำตาลทรายดิบ น้ำตาลทรายขาว และน้ำตาลทรายขาวบริสุทธิ์

บริษัท โรงงานน้ำตาลนิวกรุงไทย จำกัด

เป็นบริษัทผลิตและจำหน่ายน้ำตาลทรายและผลพลอยได้อื่น ๆ โรงงานตั้งอยู่ที่ อำเภอท่ามะกา
จังหวัดกาญจนบุรี สามารถหีบอ้อยได้สูงสุดที่ 12,000 ตันอ้อย / วัน
โรงงานสามารถผลิตได้ทั้งน้ำตาลทรายดิบ น้ำตาลทรายขาว และน้ำตาลทรายขาวบริสุทธิ์
โดยบริษัทได้มีโครงการย้ายและขยายกำลังการผลิต โรงงานน้ำตาลจากอำเภอท่ามะกา
ไปที่อำเภอบ่อพลอย จังหวัดกาญจนบุรี ซึ่งจะทำให้โรงงานของบริษัทสามารถหีบอ้อยได้สูงสุดที่
14,000 ตันอ้อยในปี 2553 และ 32,000 ตันอ้อยต่อวันในปี 2554

บริษัท น้ำตาลนิวกว้างสุ้นหลี จำกัด

เป็นบริษัทผลิตและจำหน่ายน้ำตาลและผลพลอยได้อื่น ๆ มีโรงงานตั้งอยู่ที่อำเภอ พนัสนิคม
จังหวัดชลบุรี สามารถหีบอ้อยได้สูงสุดที่ 4,000 ตันอ้อย / วัน
ซึ่งกำลังการหีบอ้อยลดลงเมื่อเทียบกับปีที่ผ่านมา เนื่องมาจาก
บริษัทมีการขยายเครื่องจักรส่วนหนึ่งไปที่ประเทศลาว และประเทศกัมพูชา
โรงงานสามารถผลิตได้ทั้งน้ำตาลทรายดิบ น้ำตาลไฮโพล น้ำตาลทรายขาว
และน้ำตาลทรายขาวบริสุทธิ์

บริษัท น้ำตาลสะหวันนะเขต จำกัด

เป็นบริษัทที่ได้รับสัมปทานพื้นที่สำหรับเพาะปลูกอ้อยประมาณ 10,000 เฮกเตอร์ (62,500 ไร่)
จากรัฐบาลลาว โดยบริษัทจะเพาะปลูกอ้อยเอง และมีโรงงานน้ำตาลที่สะหวันนะเขต
สามารถหีบอ้อยได้สูงสุดที่ 3,000 ตันอ้อยต่อวัน ผลผลิตจะเป็นน้ำตาลทรายดิบ และผลพลอยได้อื่น ๆ

บริษัท Kok Kong Plantation จำกัด และบริษัท Koh Kong Sugar Industry จำกัด

เป็นบริษัทที่ได้รับสัมปทานพื้นที่สำหรับเพาะปลูกอ้อยรวมประมาณ 20,000 เฮกเตอร์ (125,000
ไร่) จากรัฐบาลกัมพูชา โดยบริษัทจะเพาะปลูกอ้อยเอง และมีโรงงานน้ำตาลที่เกาะกง
สามารถหีบอ้อยได้สูงสุดที่ 6,000 ตันอ้อยต่อวัน ผลผลิตจะเป็นน้ำตาลทรายดิบ และผลพลอยได้อื่น ๆ

ธุรกิจสนับสนุน

บริษัท เค เอส แอล เอ็กซ์ปอร์ตเทรดดิ้ง จำกัด

จัดตั้งขึ้นเมื่อปี พ.ศ. 2535 เป็นบริษัทส่งออกน้ำตาลรับอนุญาตตามข้อกำหนดของ พรบ.
อ้อยและน้ำตาลทราย พ.ศ. 2527
ดำเนินธุรกิจเป็นตัวแทนของบริษัทน้ำตาลในกลุ่มและบริษัทน้ำตาลอื่นๆในการส่งออกน้ำตาลไปต่างประเทศ

บริษัท ไทยชูการ์ เทอร์มินัล จำกัด (มหาชน) (TSTE ) และบริษัทย่อย

เป็นบริษัทจดทะเบียนในตลาดหลักทรัพย์แห่งประเทศไทย ประกอบธุรกิจให้เช่าคลังเก็บสินค้า
บริการขนถ่ายสินค้าขึ้นเรือเดินสมุทร บริการท่าเทียบเรือและบริการสินค้าผ่านท่า
โดยท่าเรือและคลังสินค้า ตั้งอยู่ที่พระประแดง สมุทรปราการ ริมแม่น้ำเจ้าพระยา
ลูกค้าส่วนใหญ่จะเป็นบริษัทน้ำตาลในกลุ่ม KSL โรงงานน้ำตาลอื่นที่ถือหุ้นโดยพันธมิตรทางการค้าอื่น
ๆ และลูกค้าทั่วไป นอกจากนี้ทางบริษัท ไทยชูการ์เทอร์มินัล จำกัด (มหาชน)
เป็นบริษัทแม่ของบริษัทย่อยอีก 5 บริษัท ซึ่งดำเนินธุรกิจหลัก ๆ คือ ธุรกิจซื้อ ขาย
ให้เช่าอสังหาริมทรัพย์ ธุรกิจผลิตแป้งสาลี ธุรกิจผลิตถุงกระสอบพลาสติก
และปัจจุบันอยู่ระหว่างการก่อสร้างโรงงานผลิตน้ำมันปาล์ม
ซึ่งคาดว่าจะสามารถเริ่มผลิตได้ในเชิงพาณิชย์ เดือนเมษายน 2553
(รายละเอียดดูได้จากข้อมูลบริษัทจดทะเบียน บริษัท ไทยชูการ์ เทอร์มิเนิ้ล จำกัด
(มหาชน)(TSTE))

บริษัท เค เอส แอล การเกษตร จำกัด

จัดตั้งขึ้นเมื่อปี พ.ศ. 2549 ดำเนินการเพาะปลูกอ้อยในที่ดินของบริษัท
รวมถึงส่งเสริมชาวไร่อ้อยให้มีการเพาะปลูกมากขึ้น

บริษัท วินน์ อิน เทรดดิ้ง จำกัด

เป็นบริษัทดำเนินธุรกิจซื้อมาขายไประหว่างประเทศ และให้คำปรึกษาโดยบริษัทเข้าไปถือหุ้น
ในสัดส่วนร้อยละ 100

ธุรกิจพลังงานและสารเคมี

บริษัท ขอนแก่น แอลกอฮอล์ จำกัด

ก่อตั้งขึ้นเมื่อต้นปี 2547 เป็นบริษัทที่จัดตั้งเพื่อดำเนินธุรกิจผลิตแอลกอฮอล์จากกากน้ำตาล น้ำอ้อย
และอื่น ๆ ซึ่งได้รับใบอนุญาตผลิตที่ 150,000 ลิตรต่อวัน
จากกระทรวงอุตสาหกรรมโดยมีวัตถุประสงค์ผลิตแอลกอฮอล์เพื่อผสมกับน้ำมันเชื้อเพลิง
หรือที่เรียกว่าเอทานอล ซึ่งใช้เป็นน้ำมันเชื้อเพลิงสำหรับรถยนต์ บริษัทยังมีโรงงานผลิตปุ๋ยชีวภาพ
โดยนำของเสียจากกระบวนการผลิตน้ำตาล (กากหม้อกรอง)
และของเสียจากกระบวนการผลิตแอลกอฮอล์ (น้ำเสีย) มาเป็นวัตถุดิบ
ปัจจุบันบริษัทมีโครงการก่อสร้างโรงงานผลิตเอทานอลเพิ่มขึ้น
(ในโครงการพลังงานทดแทนบ่อพลอย) โดยโรงงานคาดว่าจะเสร็จในช่วงกลางปี 2553
ซึ่งจะทำให้บริษัทมีกำลังการผลิตเพิ่มขึ้นจากปัจจุบันที่ 150,000 ลิตรต่อวันเป็น 350,000 ลิตรต่อวัน

บริษัท โรงไฟฟ้าน้ำตาลขอนแก่น จำกัด

ก่อตั้งขึ้นเมื่อปลายปี 2546 เป็นบริษัทที่จัดตั้งเพื่อดำเนินธุรกิจผลิตกระแสไฟฟ้าขนาด 30 MW
และผลิตไอน้ำโดยใช้กากอ้อยเป็นเชื้อเพลิง โดยจำหน่ายไฟฟ้าขนาด 20 MW ให้กับการไฟฟ้า
ฝ่ายผลิต ส่วนที่เหลือพร้อมกับไอน้ำบางส่วนจะจำหน่ายให้โรงงานน้ำตาลขอนแก่น
และโรงงานในกลุ่ม ปัจจุบันบริษัทมีโครงการก่อสร้างโรงงานไฟฟ้าเพิ่มขึ้น
(ในโครงการพลังงานทดแทนบ่อพลอย) โดยโครงการในเฟสแรกคาดว่าจะเสร็จในช่วงต้นปี 2553
และเฟสที่สองจะเสร็จในช่วงต้นปี 2554 ซึ่งจะทำให้บริษัทมีกำลังการผลิตเพิ่มขึ้นจากปัจจุบันที่ 30
MW เป็น 75 MW ในปี 2553 และ 120 MW ในปี 2554

บริษัท เคเอสแอล เคมี จำกัด

เดิมเป็นบริษัทร่วมทุนกับ บริษัท ลักษมี ออแกรนิต จำกัด (อินเดีย) ต่อมาวันที่ 25 พฤศจิกายน
2548 คณะกรรมการบริหารมีมติให้เข้าซื้อหุ้นของบริษัทที่เหลือทั้งหมด จึงทำให้บริษัทน้ำตาลขอนแก่น
จำกัด (มหาชน) เป็นผู้ถือหุ้นในบริษัท เคเอสแอลเคมี จำกัด ในสัดส่วน 100.00%
โดยบริษัทมีแผนงานที่จะทำธุรกิจเกี่ยวกับสารเคมี โดยเฉพาะสารเคมีที่เป็นผลิตภัณฑ์เพิ่มมูลค่า
ที่ใช้แอลกอฮอล์เป็นวัตถุดิบ

ธุรกิจอื่นๆ

บริษัท เค เอส แอล เรียล เอสเตท จำกัด

เป็นบริษัทดำเนินธุรกิจทำสวนเกษตรและบ้านพักตากอากาศที่จังหวัดกาญจนบุรีในชื่อ
“ริเวอร์แควปาร์คแอนด์รีสอร์ท”
โดยให้บริการบ้านพักและใช้เป็นที่จัดอบรมสัมมนาให้แก่บุคลากรภายในกลุ่ม และลูกค้าทั่วไป

บริษัท แชมเปี้ยน เฟอร์เมนเตชั่น จำกัด

บริษัท น้ำตาลขอนแก่น จำกัด (มหาชน) ได้เข้าไปร่วมทุนกับกลุ่มพันธมิตร โดยเข้าไปถือหุ้นในบริษัท
แชมเปี้ยน เฟอร์เมนเตชั่น จำกัด ในสัดส่วนร้อยละ 32 และบริษัท แชมเปี้ยน เฟอร์เมนเตชั่น
จำกัดเข้าไปถือหุ้นในสัดส่วนร้อยละ 60 ของบริษัท จันทบุรี สตาร์ช จำกัด
ซึ่งเป็นโรงงานผลิตแป้งจากมันสำปะหลังที่จังหวัด จันทบุรี

สำหรับนโยบายการแบ่งการดำเนินงานของบริษัทในกลุ่มนั้น
จะจัดบริษัทที่มีลักษณะธุรกิจคล้ายกันอยู่ภายใต้บริหารงานคณะผู้บริหารเดียวกัน เช่น
บริษัทในธุรกิจน้ำตาล ทั้ง 4 บริษัท จะอยู่ภายใต้การบริหารงานของคณะกรรมการบริหารชุดเดียวกัน
ส่วนบริษัทในธุรกิจสนับสนุน ธุรกิจพลังงานและสารเคมี และธุรกิจอื่น ๆ
บริษัทจะจัดส่งบุคลากรของบริษัท เข้าไปร่วมเป็นกรรมการบริษัท เพื่อร่วมในการกำหนดนโยบาย
และในบางบริษัทย่อย บริษัทได้ส่งบุคลากรของบริษัทเอง
เข้าไปดำรงตำแหน่งผู้บริหารระดับสูงของบริษัทย่อย เพื่อให้บริษัทย่อยดังกล่าว
ดำเนินนโยบายบริหารสอดคล้องกับบริษัทใหญ่

โครงสร้างรายได้ของกลุ่มบริษัท

[TABLE]

* ถือทางอ้อมผ่านบริษัท Wynn In Trading จำกัด

1.  เป้าหมายการดำเนินธุรกิจ

เป้าหมายระยะยาวในการดำเนินธุรกิจของบริษัท คือ การเป็นหนึ่งในผู้นำในการผลิตน้ำตาล
และผลพลอยได้อื่นจากการผลิตน้ำตาล ซึ่งเห็นได้จากนโยบายในส่วนธุรกิจน้ำตาลของบริษัท ได้แก่
“ผลิตน้ำตาลทรายคุณภาพสูง ด้วยประสิทธิภาพสูงสุด ส่งมอบตรงเวลา ลูกค้ามั่นใจ
ปลอดภัยผู้บริโภค” ทำให้โรงงานน้ำตาลทั้ง 4 โรงงานภายในกลุ่ม
จัดได้ว่าเป็นกลุ่มโรงงานน้ำตาลลำดับต้นของกลุ่มผู้ผลิตน้ำตาลทั้งประเทศที่มีประสิทธิภาพการผลิตสูงและผลิตน้ำตาลได้อย่างมีคุณภาพ
อีกทั้ง ด้วยเป้าหมายการเป็นหนึ่งในผู้ผลิตผลพลอยได้อื่นจากการผลิตน้ำตาล
และการเห็นศักยภาพของธุรกิจต่อเนื่องจากธุรกิจน้ำตาล เช่น ธุรกิจเอทานอล
ธุรกิจผลิตกระแสไฟฟ้า และธุรกิจผลิตปุ๋ยชีวภาพ ทำให้บริษัทมีการลงทุนในธุรกิจต่อเนื่องมาโดยตลอด
ซึ่งโครงการที่ผ่านมาค่อนข้างประสบความสำเร็จเป็นที่น่าพอใจ และในปี พ.ศ.2551
ทางบริษัทได้มีการประกาศแผนการลงทุนขยายกำลังผลิตในธุรกิจต่อเนื่อง
ในโครงการผลิตพลังงานทดแทน ที่บ่อพลอย

ในปี 2549 ทางบริษัทได้ดำเนินการลงทุนขยายธุรกิจต่อไปอีก 2 โครงการคือ
โครงการปลูกอ้อยและสร้างโรงงานน้ำตาลที่ประเทศลาว
และโครงการปลูกอ้อยและสร้างโรงงานน้ำตาลที่ประเทศกัมพูชา
โดยเป็นโครงการที่มุ่งลงทุนในธุรกิจน้ำตาล
และธุรกิจต่อเนื่องที่นำผลผลิตที่เหลือจากการผลิตน้ำตาลมาทำให้เกิดประโยชน์และสร้างมูลค่าเพิ่มให้กับบริษัท
ทั้งนี้โครงการใหม่ทั้งสองก่อสร้างแล้วเสร็จ
และเดินเครื่องจักรหีบอ้อยรวมไปถึงผลิตและจำหน่ายได้ในปี 2553

ในระยะสั้นบริษัทมีเป้าหมายที่จะเป็นหนึ่งในผู้นำทางด้านการบริหารต้นทุนและประสิทธิภาพทางด้านการผลิต
โดยนำเอาเทคโนโลยีที่ทันสมัยเข้ามาประยุกต์ใช้กับระบบการผลิตและการจัดการ นอกจากนี้
บริษัทเข้าใจว่าความเสี่ยงหลักของบริษัท คือ ปริมาณอ้อย โรงงานน้ำตาลและธุรกิจต่อยอด
ไม่สามารถอยู่รอดได้ถ้าขาดอ้อยเข้าหีบ บริษัทจึงมีเป้าหมายที่จะช่วยลดต้นทุนการผลิตอ้อย
เพิ่มผลผลิตและประสิทธิการผลิตอ้อยของเกษตรกรชาวไร่อ้อย เพื่อให้
เกษตรกรชาวไร่สามารถอยู่รอด รวมถึงการสร้างผลตอบแทนที่เหมาะสมให้แก่เกษตรกรชาวไร่